
ΠΡΟΕΔΡΙΚΑ ΔΙΑΤΑΓΜΑΤΑ 

323. Προσθήκη δευτέρου εδαφίου στηνπαρ. 2του άρ¬ 

θρου 8 του Καταστατικού του ΙΚΑ - ΤΕΑΜ (Π.Δ. 
995/1980). 1 

324. Για την εναρμόνιση του Ελληνικού Δικαίου με την 

οδηγία 91 /440/ΕΟΚ της 29 Ιουλίου 1991 για την α¬ 
νάπτυξη των Κοινοτικών Σιδηροδρόμων. 2 

325. Περί των μεγίστων ορίων διαστάσεων και βαρών 

των αυτοκινήτων οχημάτων, αρθρωτών οχημάτων, 
ρυμουλκουμένων υπό αυτοκινήτων και συρμώ. 3 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 323 (1) 

Προσθήκη δευτέρου εδαφίου στηνπαρ. 2του άρθρου 8 
του Καταστατικού του ΙΚΑ - ΤΕΑΜ (Π.Δ. 995/1980). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 9του Ν. 997/1979 
(Α' 287). 

2. Τις διατάξεις των παρ. 1 και 5 του άρθρου 6 του Ν. 
1358/1983 (Α'64). 

3. Τις διατάξεις του άρθρου 29Ατου Ν. 1558/1985, όπως 
έχουν προστεθεί με το άρθρο 27 του Ν. 2081/1992 (Α 
154). 

4. Τις διατάξεις του Π.Δ. 231/1986 (Α' 97). 

5. Τις διατάξεις του Π.Δ. 213/1992 (Α 102). 

6. Τις διατάξειςτου Π.Δ. 372/1995 (Α' 201). 

7. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων 
80010/12.2.1996, άρθρο 3 (Β'91). 

8. Τη γνώμη του Δ.Σ. του ΙΚΑ, η οποία έχει ληφθεί κατά 
τη συνεδρίασή τους 3/18.1.1995 (απόφαση 9). 

9. Τη γνώμη του Συμβουλίου Κοινωνικής Ασφαλίσεως, η 
οποία έχει διατυπωθεί κατά τη συνεδρίασή του 
84/20.11.1995 της ΚΗ'περιόδου. 

10. Το γεγονός ότι από τις διατάξεις του παρόντος προ- 
καλείται δαπάνη ύψους 3.450 εκατ. δρχ. περίπου, η οποία 
θα καλυφθεί από τον προϋπολογισμό του ΙΚΑ - ΤΕΑΜ. 


11. Τη 423/1996 γνωμοδότηση του Συμβουλίου της 
Επικράτειας μετά από πρόταση του Υφυπουργού 
Εργασίας και Κοινωνικών Ασφαλίσεων, αποφασίζουμε: 

Άρθρο 1 

Στην παρ. 2 του άρθρου 8 του Π.Δ. 995/1980 (Α' 251) 
προστίθεται δεύτερο εδάφιο ως εξής: 

«Εξαιρούνται οι συντάξεις των εργαζομένων σε υπόγει¬ 
ες στοές μεταλλείων - λιγνιτωρυχείων και τα πρόσωπα αυ¬ 
τά κατά τη συνταξιοδότησή τους με πλήρη κυρία σύνταξη 
σε ηλικία πενήντα (50) ετών, δικαιούνται πλήρους συντά¬ 
ξεως από το ΙΚΑ-ΤΕΑΜ, εφ’ όσον έχουν πραγματοποιήσει 
στην ασφάλιση αυτού τον απαιτούμενο κάθε φορά από τις 
διατάξεις του άρθρου 5 του Ν. 997/1989 ασφαλιστικό 
χρόνο αποκλειστικούς σε υπόγειες στοές». 

Άρθρο 2 

Η διάταξη του άρθρου 1 του παρόντος διατάγματος ε¬ 
φαρμόζεται και στις περιπτώσεις καταβαλλομένων μειω¬ 
μένων συντάξεων σε πρόσωπα της ιδίας κατηγορίας, οι ο¬ 
ποίες διαμορφώνονται στο αντίστοιχο πλήρες ποσό αυ¬ 
τών κατά την ημέρα υποβολής της σχετικής αιτήσεως, 
από την οποία αρχίζουν και τα οικονομικά αποτελέσματα. 

Στον Υφυπουργό Εργασίας και Κοινωνικών Ασφα¬ 
λίσεων, αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 30 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚΟΛΑΟΣ ΦΑΡΜΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 324 (2) 

Για την Εναρμόνιση του Ελληνικού Δικαίου με την οδηγία 
91/440/ΕΟΚτης 29 Ιουλίου 1991 για την ανάπτυξη των 
Κοινοτικών Σιδηροδρόμων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπ’ όψιν: 

1. Τις διατάξεις των άρθρων 3 και 4 του Ν. 1338/1983 

«Εφαρμογή του κοινοτικού δικαίου», (Α' 34), όπως αυτές 
έχουν αντικατασταθεί και τροποποιηθεί αντιστοίχως με 
το άρθρο 65 του Ν. 1892/1990 και με τα άρθρα 6 παρ. 4 
του Ν. 1440/1984 και 19 του Ν. 2367/1995 (Α' 261). 

2. Το άρθρο 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α/137), όπως συμπληρώθη¬ 
κε με το άρθρο 27 του Ν. 2081/1992 (ΦΕΚΑΊ54). 

3. Την με αρ. 87/4.2.96 κοινή απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Καθορισμός αρμοδιοτήτων του Υφυπουργού Μετα¬ 
φορών και Επικοινωνιών Γεώργιου Δασκαλάκη» (Β/83). 

4. Την υπ’ αριθμ. 358/1996 γνωμοδότηση του 
Συμβουλίου της Επικρατείας μετά από πρόταση των 
Υπουργών Εθνικής Οικονομίας, Οικονομικών και του 
Υφυπουργού Μεταφορών και Επικοινωνιών. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

ΚΕΦΑΛΑΙΟ I 

Σκοπός - Ορισμοί - Πεδίο Εφαρμογής 
Άρθρο 1 

Σκοπός του παρόντος Προεδρικού Διατάγματος είναι η 
προσαρμογή της Ελληνικής Νομοθεσίας προς τις διατά¬ 
ξεις της οδηγίας 91/440/ΕΟΚ «για την ανάπτυξη των κοι¬ 
νοτικών σιδηροδρόμων» του Συμβουλίου της 29.7.1991 
που δημοσιεύθηκε στην Ελληνική γλώσσα στην Επίσημη 
Εφημερίδα των Ευρωπαϊκών Κοινοτήτων (Ι_/237/ 
24.8.1991, σελ. 25). 

Άρθρο 2 

Για τους σκοπούς του παρόντος Διατάγματος: 

1. «Σιδηροδρομική Επιχείρηση» ορίζεται κάθε δημόσια 
ή ιδιωτική επιχείρηση, της οποίας κύρια δραστηριότητα 
είναι η παροχή υπηρεσιών σιδηροδρομικών μεταφορών 
εμπορευμάτων ή/και επιβατών με την υποχρεωτική προϋ¬ 
πόθεση ότι η ίδια παρέχει και την έλξη. 

2. «Διαχειριστής της Υποδομής» είναι ο Οργανισμός 
Σιδηροδρόμων Ελλάδος (ΟΣΕ) που είναι επιφορτισμένος 
κυρίως με τη δημιουργία και τη συντήρηση της σιδηρο¬ 
δρομικής υποδομής καθώς και με τη διαχείριση των συ¬ 
στημάτων ρύθμισης και ασφαλείας. 

3. «Σιδηροδρομική Υποδομή» ορίζεται το σύνολο των 
στοιχείων που αναφέρονται στο Παράρτημα 1, μέρος Α 
του Κανονισμού 2598/70/ΕΟΚ της Επιτροπής της 
18.12.1970, περί καθορισμού του περιεχομένου των δια¬ 
φόρων κεφαλαίων των εντύπων λογιστικής οργανώσεως 
του παραρτήματος 1 του Κανονισμού 1108/70/ΕΟΚ, 
(1278 της 23.12.1970), όπως τροποποιήθηκε με τον 
Κανονισμό 2116/78/ΕΟΚ, (1246 της 8.9.1978, σελ. 7), ε¬ 
κτός από τηντελευταία περίπτωση, η οποία, για τους σκο¬ 
πούς και μόνο του παρόντος, θα διατυπωθεί ως εξής: 
«Κτίρια για την εξυπηρέτηση της υποδομής». 

4. «Διεθνής Ένωση» ορίζεται κάθε Ένωση δύο τουλάχι¬ 
στον σιδηροδρομικών επιχειρήσεωνπου είναι εγκατεστη¬ 
μένες σε διαφορετικά Κράτη Μέλη, με σκοπό την παροχή 
υπηρεσιών διεθνών μεταφορών μεταξύ Κρατών Μελών. 

5. «Αστικές καιπροαστειακές υπηρεσίες» ορίζονται οι υ¬ 
πηρεσίες μεταφορών που εξυπηρετούν τις ανάγκες ενός 
αστικού κέντρου ή μιάς αστικής περιοχής καθώς και τις α¬ 
νάγκες μεταφορών ανάμεσα στο εν λόγω κέντρο ή περιο¬ 
χή και τα προάστειά τους. 


6. «Περιφερειακές υπηρεσίες» ορίζονται οι υπηρεσίες 
μεταφορών που αποσκοπούν στην εξυπηρέτηση των α¬ 
ναγκών μεταφορών μίας περιοχής. 

Άρθρο 3 

1. Οι διατάξεις του παρόντος Προεδρικού Διατάγματος 
εφαρμόζονται στη διαχείριση της σιδηροδρομικής υπο¬ 
δομής και στις δραστηριότητες εκμετάλλευσης σιδηρο¬ 
δρομικών μεταφορών που ασκεί ο Οργανισμός 
Σιδηροδρόμων Ελλάδος (ΟΣΕ). Οι διατάξεις αυτές ισχύ¬ 
ουν και για σιδηροδρομικές επιχειρήσεις που δύνανταινα 
εγκατασταθούν και λειτουργήσουν νομίμως στην 
Ελλάδα. 

2. Οι διατάξεις του παρόντος Προεδρικού Διατάγματος 
δεν εφαρμόζονται στις σιδηροδρομικές επιχειρήσεις των 
οποίων η δραστηριότητα περιορίζεται στην εκμετάλλευ¬ 
ση αστικών, προαστειακών και περιφερειακών μεταφο¬ 
ρών κατά την έννοια του άρθρου 2 παράγραφος 5 του πα¬ 
ρόντος. 

3. Οι διατάξεις του παρόντος Προεδρικού Διατάγματος 
εφαρμόζονται με την επιφύλαξη της οδηγίας 90/531/ΕΟΚ 
του Συμβουλίου της 17 Σεπτεμβρίου 1990 σχετικά με τις 
διαδικασίες σύναψης συμβάσεων στους τομείς του ύδα- 
τος, της ενέργειας, των μεταφορών και των τηλεπικοινω¬ 
νιών, (ΕΕ Ι_ 297 της 29.10.90) για την προσαρμογή προς 
τις διατάξεις, της οποίας η Ελλάδα έχει λάβει χρονική πα¬ 
ρέκκλιση μέχρι την 1.1.1998. 

ΚΕΦΑΛΑΙΟ II 

Διαχειριστική αυτονομία των σιδηροδρομικών 
επιχειρήσεων 

Άρθρο 4 

1. Οι σιδηροδρομικές επιχειρήσεις λειτουργούν υπό κα¬ 
θεστώς αυτοτελείας, όσον αφορά τη διεύθυνση, τη δια¬ 
χείριση, τη διοίκηση και τον εσωτερικό διοικητικό, οικονο¬ 
μικό και λογιστικό έλεγχο, έχοντας, ιδίως, τη δυνατότητα 
να διαθέτουν περιουσιακά τους στοιχεία, να καταρτίζουν 
προϋπολογισμό και να τηρούν λογιστικά βιβλία, χωριστά 
από τα αντίστοιχα του Κράτους. 

2. Στη διαχείριση των σιδηροδρομικών επιχειρήσεων ε¬ 
φαρμόζονται οι αρχές που διέπουν τις εμπορικές εται¬ 
ρίες, ακόμη και όσον αφορά τις υποχρεώσεις κοινωφε¬ 
λούς υπηρεσίας που επιβάλλει το Κράτος στην επιχείρη¬ 
ση καθώς και τις συμβάσεις κοινωφελούς υπηρεσίας που 
συνάπτει η επιχείρηση με τις αρμόδιες κρατικές αρχές. 

3. Με κοινές αποφάσεις των Υπουργών Εθνικής 
Οικονομίας, Οικονομικών και Μεταφορών και 
Επικοινωνιών ρυθμίζονται επί μέρους θέματα που αφο- 
ρούντην εφαρμογή τωνπαραγράφων 1 και2του άρθρου 
αυτού. 

Άρθρο 5 

1. Οι σιδηροδρομικές επιχειρήσεις καταρτίζουν τα προ¬ 
γράμματα δράστη ριοτήτων τους, συ μπεριλαμβανομένων 
των επενδυτικών και χρηματοδοτικών σχεδίων. Τα προ¬ 
γράμματα αυτά καταρτίζονται με στόχο να επιτυγχάνεται 
η οικονομική ισορροπία των επιχειρήσεων και να υλοποι¬ 
ούνται οι άλλοι στόχοι τεχνικής, εμπορικής και οικονομι¬ 
κής διαχείρισης. Επιπλέον, στα εν λόγω προγράμματα 
προβλέπονται τα μέσα, με τα οποία επιτυγχάνονται οι 
στόχοι αυτοί. 

2. Στα πλαίσια των κατευθυντηρίων γραμμών κυβερνη- 

τικής πολιτικής και λαμβανομένων υπόψη των εθνικών 
σχεδίων ή συμβάσεων, ενδεχομένως πολυετών, συμπερι¬ 
λαμβανομένων των επενδυτικών και χρηματοδοτικών 
προγραμμάτων, οι σιδηροδρομικές επιχειρήσεις είναι ε¬ 
λεύθερες, ιδίως: 

α. Να συνιστούν Διεθνή Ένωση με μία ή περισσότερες 
άλλες σιδηροδρομικές επιχειρήσεις. 

β. Να καθορίζουντην εσωτερική τους οργάνωση, με την 
επιφύλαξη του ΚΕΦ. III. 

γ. Να ελέγχουν την παροχή και την εμπορία των υπηρε¬ 
σιών και να καθορίζουν τις τιμές τους με την επιφύλαξη 
του Κανονισμού 1191/69/ΕΟΚ του Συμβουλίου της 26 
Ιουνίου 1969, όπως τροποποιήθηκε από τον Κανονισμό 
1893/91 /ΕΟ Κ (|_ 169 της 29.6.1991, σελ. 1) περί των ενερ¬ 
γειών των κρατών μελών που αφορούν τις υποχρεώσεις 
που είναι συνυφασμένες με την έννοια της δημόσιας υπη¬ 
ρεσίας στον τομέα των σιδηροδρομικών, οδικών και εσω¬ 
τερικών πλωτών μεταφορών. 

δ. Να λαμβάνουν αποφάσει σχετικά με το προσωπικό, 
τα στοιχεία ενεργητικού και τις ίδιες αγορές. 

ε. Να αναπτύσσουν το μερίδιο της αγοράς που τους α¬ 
νήκει, να δημιουργούν νέες τεχνολογίες και νέες υπηρε¬ 
σίες και να εφαρμόζουν κάθε τεχνική καινοτομία διαχεί- 
ρησης. 

στ. Να ξεκινούν νέες δραστηριότητες σε τομείς που 
συνδέονται με τις σιδηροδρομικές δραστηριότητες. 

ΚΕΦΑΛΑΙΟ III 
Διαχείριση της υποδομής 
Άρθρο 6 

1. Ανατίθεται στον Ο.Σ.Ε. η διαχείριση της σιδηροδρο¬ 
μικής υποδομής, ομοίως και με την αναγκαία κρατική συν¬ 
δρομή ανατίθεται στον Ο.Σ.Ε. η ευθύνη των επενδύσεων 
για έργα σιδηροδρομικής υποδομής, της συντήρησης, 
βελτίωσης και επέκτασης της υποδομής καθώς και της 
χρηματοδότησης που συνεπάγεται η διαχείριση αυτή από 
τεχνική οικονομική και εμπορική άποψη, μέσα στα πλαίσια 
της γενικότερης κυβερνητικής πολιτικής. 

2. Με κοινή απόφαση των Υπουργών Εθνικής 
Οικονομίας και Μεταφορών και Επικοινωνιών μπορεί να 
χορηγείται στον Ο.Σ.Ε., στα πλαίσια των άρθρων 77, 92 
και 93 της Συνθήκης (Συνθήκη της Ρώμης 25.3.1957) περί 
ιδρύσεως της Ευρωπαϊκής Κοινότητας) επαρκής χρημα¬ 
τοδότηση, σε σχέση με τα καθήκοντα του διαχειριστή της 
υποδομής, τις διαστάσεις τους και τις χρηματοπιστωτι¬ 
κές ανάγκες, ιδίως για την κάλυψη νέων επενδύσεων. 

3. Οι δραστηριότητες του Ο.Σ.Ε. που αφορούν τη δια- 
χείρηση της σιδηροδρομικής υποδομής, διαχωρίζονται υ¬ 
ποχρεωτικά από άποψη λογιστικής από τις δραστηριότη- 
τές του που αφορούν την εκμετάλλευση των υπηρεσιών 
μεταφορών. Ενισχύσεις που χορηγούνται για μία από τις 
δραστηριότητες αυτές δεν επιτρέπεται να μεταφέρονται 
στην άλλη. Οι λογαριασμοί που αφορούν τις δύο δραστη¬ 
ριότητες τηρούνται κατά τρόπο που διασφαλίζουν την α¬ 
παγόρευση αυτή. 

4.0 Ο.Σ.Ε. μπορεί, για την καλύτερη άσκηση των καθη¬ 
κόντων διαχείρησης της υποδομής, να συστήσει χωριστή 
Υπηρεσία στα πλαίσια της ίδιας επιχείρησης. 

Άρθρο 7 

1. Το Υπουργείο Μεταφορών και Επικοινωνιών, σε συ¬ 
νεργασία με τα κατά περίπτωση αρμόδια Υπουργεία, με¬ 


ριμνά για την ανάπτυξη της σιδηροδρομικής υποδομής, 
λαμβάνοντας ενδεχομένως υπόψη τις συνολικές ανάγκες 
της Κοινότητας. 

2. Με απόφαση του Υπουργού Μεταφορών και 
Επικοινωνιών, ύστερα από γνώμη και του κατά το άρθρο 6 
του παρόντος, διαχειριστή της υποδομής, καθορίζονται 
οι προδιαγραφές κατασκευής της σιδηροδρομικής υπο¬ 
δομής καθώς και οι κανόνες ασφαλείας και ο έλεγχος ε¬ 
φαρμογής τους. 

Άρθρο 8 

1. Ο Ο.Σ.Ε. ως διαχειριστής της εθνικής σιδηροδρομι¬ 
κής υποδομής, εισηγείταιτην επιβολή τέλους χρήσης της 
οικείας υποδομής, το οποίο καταβάλλουν οι Διεθνείς 
Ενώσεις και οι Σιδηροδρομικές επιχειρήσεις οι οποίες 
χρησιμοποιούν την υποδομή βάσει του άρθρου 10του πα¬ 
ρόντος. 

Οι λεπτομέρειες καθορισμού του τέλους χρήσης υπο¬ 
δομής ορίζονται με απόφαση του Υπουργού Μεταφορών 
και Επικοινωνιών μετά από πρόταση του Ο.Σ.Ε. με βάση ι¬ 
δίως τις αποστάσεις που διανύονται, τη σύνθεση του συ ρ- 
μού, τις απαιτήσεις ταχύτητας, τα φορτία κατ’ άξονα, τη 
χρονική περίοδο και το βαθμό χρήσης της υποδομής. 

Οι αρχές, βάσει των οποίων καθορίζεται το τέλος χρή¬ 
σης της υποδομής καθορίζονται με βάση την αρχή της μη 
διάκρισης. 

ΚΕΦΑΛΑΙΟ IV 
Οικονομική εξυγίανση 
Άρθρο 9 

Στα πλαίσια της οικονομικής διοίκησης του Ο.Σ. Ε. συνι- 
στάται χωρηστή υπηρεσία απόσβεσης των χρεών. 

Στο παθητικό της υπηρεσίας αυτής μεταφέρονται, έως 
την πλήρη απόσβεσή τους όλα τα δάνεια που έχει συνά¬ 
ψει ο Ο.Σ.Ε. τόσο για την χρηματοδότηση των επενδύσε¬ 
ων όσο και για την κάλυψη υπερβάσεων δαπανών εκμε¬ 
τάλλευσης που απορρέουν από την δραστηριότητα σιδη¬ 
ροδρομικών μεταφορών ή από την διαχείρηση της 
σιδηροδρομικής υποδομής. 

Τα χρέη που προέρχονται από δραστηριότητες θυγα¬ 
τρικών δεν μπορούν να ληφθούν υπόψη. 

Για την εξάλειψη των χρεών που αναφέρονται στο πα¬ 
ρόν άρθρο παρέχονται οι αναγκαίες ενισχύσεις στον 
Ο.Σ. Ε., οι οποίες είναι σύμφωνες μετά άρθρα 77,92 και 93 
της Συνθήκης της Ρώμης. 

ΚΕΦΑΛΑΙΟ V 

Πρόσβαση στην σιδηροδρομική υποδομή 
Άρθρο 10 

Στις διεθνείς ενώσεις και στις σιδηροδρομικές επιχει¬ 
ρήσεις όπως αυτές ορίζονται στο άρθρο 2 του παρόντος 
παραχωρούνται δικαιώματα πρόσβασης ή/και διέλευσης 
στην εθνική σιδηροδρομική υποδομή, με τις κατωτέρω 
προϋποθέσεις: 

1. Στις διεθνείς ενώσεις στις οποίες συμμετέχει ο Ο.Σ.Ε. 
ή άλλη σιδηροδρομική επιχείρηση νομίμως εγκατεστημέ¬ 
νη και λειτουργούσα στην Ελλάδα, παραχωρούνται δικαι- 
ώματα πρόσβασης και διέλευσης, για την παροχή διε¬ 
θνών υπηρεσιών μεταφορών, μεταξύ των κρατών μελών 
στα οποία είναι εγκατεστημένες οι επιχειρήσεις που α¬ 
παρτίζουν τις εν λόγω ενώσεις. 


2. Στις διεθνείς ενώσεις στις οποίες δεν συμμετέχει ο 
Ο Σ Ε. ή άλλη σιδηροδρομική επιχείρηση νομίμως εγκα¬ 
τεστημένη και λειτουργούσα στην Ελλάδα, παραχωρού¬ 
ν™ μόνον δικαιώματα διέλευσης για την παροχή διεθνών 
υπηρεσιών μεταφορών, μεταξύ των κρατών μελών στα ο¬ 
ποία είναι εγκατεστημένες οι επιχειρήσεις που απαρτί¬ 
ζουν τις εν λόγω ενώσεις. 

3. Στις σιδηροδρομικές επιχειρήσεις που είναι εγκατε¬ 
στημένες ή πρόκειται να εγκατασταθούν νομίμως σε κρά¬ 
τος μέλος και εμπίπτουν στο πεδίο εφαρμογής του άρ¬ 
θρου 2 του παρόντος χορηγείται δικαίωμα πρόσβασης 
στην Ελληνική σιδηροδρομική υποδομή, υπό δικαίους ο¬ 
ρούς, με σκοπό την εκμετάλλευση υπηρεσιών διεθνών 
συνδυασμένων μεταφορών εμπορευμάτων. 

4. Για τις διεθνείς υπηρεσίες μεταφορώνπου αναφέρο- 

νται στα εδάφια 1, 2 και 3 του παρόντος άρθρου, οι διε¬ 
θνείς ενώσεις και οι σιδηροδρομικές επιχειρήσεις που ε- 
κτελούν συνδυασμένες μεταφορές εμπορευμάτων, συ¬ 
νάπτουν τις απαραίτητες διοικητικές, τεχνικές και 
χρηματοδοτικές συμφωνίες μετον Ο.Σ.Ε., ως διαχειριστή 
της Ελληνικής σιδηροδρομικής υποδομής, προς διευθέ¬ 
τηση των θεμάτων ρύθμισης και ασφαλείας της κυκλοφο¬ 
ρίας- , „ 

Οι όροι που διέπουν αυτές τις συμφωνίες δεν εισάγουν 
διακρίσεις. 

Περί των μεγίστων ορίων διαστάσεων και βαρών των αυ¬ 
τοκινήτων οχημάτων, αρθρωτών οχημάτων, ρυμουλ¬ 
κουμένων υπό αυτοκινήτων και συρμών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

Τις διατάξεις: 

Ι.Του άρθρου 12παρ. 2, περίτττ. β'του Ν.Δ. 3155/1955 
«περί κατασκευής και συντηρήσεως οδών». 

2. Του άρθρου 53 του ΚΟΚ, που κυρώθηκε με τον Ν. 
2094/92 ίΦΕΚ 182/Α/1992) «Περί κυρώσεως του Κώδικα 


Οδικής Κυκλοφορίας». 

3. Την 87/2.2.1996 (ΦΕΚ 83/Β/1996) κοινής απόφασης 
του Πρωθυπουργού και του Υπουργού Μεταφορών και 
Επικοινωνιών «Καθορισμός αρμοδιοτήτων του 
Υφυπουργού Μεταφορών και Επικοινωνιών Γεωργίου 


Δασκαλάκη». 

4. Το γεγονός ότι από τις διατάξειςτου Διατάγματος αυ¬ 
τού δενπροκαλείται δαπάνη σε βάρος του κρατικού προ¬ 
ϋπολογισμού. 

5. Την με αριθμ. 438/1996 γνωμοδότηση του 
Συμβουλίου της Επικράτειας, με πρόταση των Υπουργών 
Περιβάλλοντος, Χωροταξίας και Δημοσίων Έργων και 
του Υφυπουργού Μεταφορών και Επικοινωνιών, αποφα¬ 


σίζουμε: 


ΚΕΦΑΛΑΙΟ VI 
Γενικές Διατάξεις 
Άρθρο 11 

1. Από τη δημοσίευση του παρόντος διατάγματος κα- 
ταργείται κάθε αντίθετη μετο παρόν διάταξη. 

2. Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος. 

Αθήνα, 2 Σεπτεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΔΑΣΚΑΛΑΚΗΣ 


Άρθρο Μόνο 

Η υποπερίπτωση ββ της περίπτωσης α του άρθρου 1 
του Π.Δ. 1161/1977 (ΦΕΚ380/Α/13.12.1977) αντικαθίστα¬ 
ται ως εξής: , , 

«ββ) Μέγιστο Πλάτος: Δύο καιήμισυ (2,5) μέτρα. Ειδικά 
για τα φορτηγά οχήματα και για τα υπ’ αυτών ρυμουλκού- 
μενα, Εθνικών και Διεθνών μεταφορών, μικτού βάρος πά¬ 
νω από 3,5τόνους, (πλην ψυγείων με ισοθερμικούς θαλά¬ 
μους παχέων τοιχωμάτων, διεθνών μεταφορών), δύο μέ¬ 
τρα και πενηνταπέντε εκατοστά του μέτρου (2,55)». 

Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος. 

Αθήνα, 3 Σεπτεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


